شه‌فه‌ق نيوز/ ده‌زگايه‌يل ئه‌منى كه‌سيگ عراقى له‌ شار فينيكس له‌ ولايه‌ت ئه‌ريزۆنا ده‌سوه‌سه‌ر كرد وه‌ تومه‌ت ئه‌وه‌گ سه‌ركردايه‌تى گرووپيگ تيرۆريستى سه‌ر وه‌ ريخرياگ ئه‌لقاعيده‌ كردگه‌.
عه‌لى بوسف ئه‌حمه‌د ئه‌لنورى(42 ساڵ)كه‌سيگ داواكرياى بوێ ئه‌را دادگاى عراقى وه‌ تومه‌تيگ په‌يوه‌س وه‌ كوشتن دو پۆليس عراقى.
وه‌گووره‌ى سه‌رچه‌وه‌يل ئه‌كنه‌، نورى سه‌ركرده‌ى گرووپيگ سه‌ر وه‌ ئه‌لقاعيده‌ بويه‌ له‌ شار فه‌لوجه‌ى عراقى و پلان ئه‌را كرده‌وه‌يل تيرۆريستى دژ وه‌ هيزه‌يل پۆليس داناگه‌و په‌يوه‌س بويه‌ وه‌ كوشتن دو پۆليس عراقى له‌ دو په‌لامار جياجيا له‌ 2006، ك يه‌كيگ له‌ليان وه‌ پله‌ى مولازم يه‌ك بويه‌.
